open-index/open-wikipedia-markdown huggingface dataset:
โรงเรียนหนองบุญมากพิทยาคม

**โรงเรียนหนองบุญมากพิทยาคม** อักษรย่อ **น.พ.** เป็นโรงเรียนสหศึกษาในสังกัดองค์การบริหารส่วนจังหวัดนครราชสีมา ตั้งอยู่เลขที่ 231 หมู่ที่ 2 ตำบลหนองตะไก้ อำเภอหนองบุนนาก จังหวัดนครราชสีมา โดยมีเนื่อที่ 75 ไร่

## ประวัติ
* วันที่ 17 เดือนมีนาคม พ.ศ. 2526 ได้รับประกาศจัดตั้งจากกระทรวงศึกษาธิการ ในชื่อ **หนองบุนนากพิทยาคม** เปิดการเรียนการสอนทั้งระดับมัธยมศึกษาตอนต้น และระดับมัธยมศึกษาตอนปลาย 
* วันที่ 2 พฤศจิกายน พ.ศ. 2550 ได้ถ่ายโอนมาสังกัดองค์การบริหารส่วนจังหวัดนครราชสีมา 
* วันที่ 29 มิถุนายน 2559 ได้เปลี่ยนชื่อโรงเรียนเป็น **หนองบุญมากพิทยาคม** เพื่อให้สอดคล้องกับอำเภอที่ตั้งของโรงเรียน

## อ้างอิง

หมวดหมู่:โรงเรียนมัธยมศึกษาประจำอำเภอในจังหวัดนครราชสีมา
หมวดหมู่:โรงเรียนในอำเภอหนองบุญมาก
หมวดหมู่:โรงเรียนสังกัดองค์การบริหารส่วนจังหวัดนครราชสีมา
หมวดหมู่:โรงเรียนที่ก่อตั้งในปี พ.ศ. 2526
โอ้ ซานต้า!

**โอ้ ซานต้า!** () เป็นเพลงสหภาษาเพื่อเฉลิมฉลองเทศกาลคริสต์มาส ปรากฏในอัลบั้มที่ 13 ของมารายห์ "เมอร์รีคริสต์มาสทูยู" ประพันธ์โดยมารายห์ แครี, เจอร์เมน ดูปรี, ไบรอัน-ไมเคิล ค็อกซ์ อำนวยการสร้างโดยมารายห์ แครี, เจอร์เมน ดูปรี, ไบรอัน-ไมเคิล ค็อกซ์ เพลงนี้ได้ออกเผยแพร่เป็นซิงเกิลแรกของอัลบั้มนี้ และเพลงนี้ก็เป็นเพลงที่ 20 ของมารายห์

## อ้างอิง

หมวดหมู่:ซิงเกิลในปี พ.ศ. 2553
หมวดหมู่:เพลงของมารายห์ แครี
หมวดหมู่:เพลงที่ประพันธ์คำร้องโดยมารายห์ แครี
โรงเรียนบัวใหญ่

**โรงเรียนบัวใหญ่** (ย่อ บ.ญ.) เป็นโรงเรียนในจังหวัดนครราชสีมา และเป็นโรงเรียนประจำอำเภอของอำเภอบัวใหญ่ จังหวัดนครราชสีมา เลขที่ 83 ถนนเทศบาล 8 ตำบลบัวใหญ่ อำเภอบัวใหญ่ จังหวัดนครราชสีมา รหัสไปรษณีย์ 30120 อยู่ห่างจากจังหวัดนครราชสีมา ประมาณ 80 กิโลเมตร 
มีพื้นที่ทั้งหมด 129 ไร่ 3 งาน 48 ตารางวา

## ประวัติ
โรงเรียนบัวใหญ่เป็นโรงเรียนมัธยมศึกษาขนาดใหญ่และเป็นโรงเรียน  ประจำอำเภอ  ก่อตั้งขึ้นเมื่อ พ.ศ. 2459 เดิมมีชื่อว่า  โรงเรียนพลราษฎร์บำรุง  	  	 
* พ.ศ. 2489 กระทรวงศึกษาธิการฟื้นฟูขึ้นใหม่ตั้งชื่อว่า “โรงเรียนประจำอำเภอบัวใหญ่” ใช้อักษรย่อว่า น.ม. 5 และเปิดทำการสอนในระดับชั้นมัธยมศึกษาปีที่ 1 และ 2 	  	 
* พ.ศ. 2492 เปิดทำการสอนถึงระดับชั้นม.6 และใช้ชื่อว่า โรงเรียนบัวใหญ่  แต่ยังคงใช้อักษรย่อ น.ม. 5

* พ.ศ. 2513 เปลี่ยนอักษรของโรงเรียนบัวใหญ่ จาก  น.ม. 5 เป็น  บ.ญ.
* พ.ศ. 2536 รับรางวัลพระราชทานระดับมัธยมศึกษาขนาดกลาง จากกระทรวงศึกษาธิการ 	 
* พ.ศ. 2536 รับรางวัลต้นแบบในการเสริมสร้างประชาธิปไตยในโรงเรียน 	 
* พ.ศ. 2537 รับรางวัลเป็นศูนย์ฝึกนักศึกษาวิชาทหารดีเด่น  จากมณฑลทหารบกที่ 21
* พ.ศ. 2544 รับรางวัลโรงเรียนจริยศึกษาดีเด่นขนาดใหญ่จากกรมศาสนา กระทรวงศึกษาธิการ
* พ.ศ. 2545 รับรางวัลโรงเรียนปฏิรูปการศึกษาดีเด่นกรมสามัญศึกษากระทรวงศึกษาธิการ 
* พ.ศ. 2547 ได้รับการคัดเลือกเป็นโรงเรียนชั้นนำของ สพท.นม.6 จากสำนักงานคณะกรรมการการศึกษาขั้นพื้นฐานกระทรวงศึกษาธิการ
* พ.ศ. 2550 ได้รับการถ่ายโอนไปยังองค์กรบริหารส่วนจังหวัดนครราชสีมา

## เกียรติประวัติ
* เป็นศูนย์แนะแนว และศูนย์วิทยาศาสตร์ของ  สพท.นม.6
* เป็นโรงเรียนแกนนำการจัดการเรียนการสอนวิทยาศาสตร์-คณิตศาสตร์และเทคโนโลยีของ สสวท.
* ได้รับรางวัลโรงเรียนส่งเสริมอนามัยดีเด่น 	 
* พ.ศ. 2548 รับรางวัลแชมป์ประจำฤดูร้อนรายการชิงช้าสวรรค์คอนเทสต์ปีที่ 1 ,รองแชมป์ออฟเดอะแชมป์ อันดับ 1 รายการชิงช้าสวรรค์คอนเทสต์ปีที่ 1
* พ.ศ. 2549 รับรางวัลแชมป์ประจำฤดูร้อนรายการชิงช้าสวรรค์คอนเทสต์ปีที่ 2 ,รองแชมป์ออฟเดอะแชมป์ อันดับ 2 รายการชิงช้าสวรรค์คอนเทสต์ปีที่ 2 ,รองชนะเลิศรายการยามาฮ่าลูกทุ่งคอนเทสต์ บริษัท สยามกลการ 
* พ.ศ. 2550 รอบรองชนะเลิศประจำฤดูร้อน รอบ 4 ทีมสุดท้าย รายการชิงช้าสวรรค์คอนเทสต์ปีที่ 3
* พ.ศ. 2551 รอบก่อนรองชนะเลิศประจำฤดูหนาว รอบ 8 ทีมสุดท้าย รายการชิงช้าสวรรค์คอนเทสต์ปีที่ 4
* พ.ศ. 2552 รอบรองชนะเลิศประจำฤดูหนาว รอบ 4 ทีมสุดท้าย รายการชิงช้าสวรรค์คอนเทสต์ปีที่ 5
* พ.ศ. 2553 รับรางวัลแชมป์ประจำฤดูร้อนรายการชิงช้าสวรรค์คอนเทสต์ปีที่ 6 ,รองแชมป์ออฟเดอะแชมป์ อันดับ 1 รายการชิงช้าสวรรค์คอนเทสต์ปีที่ 6

## อ้างอิง

หมวดหมู่:โรงเรียนในอำเภอบัวใหญ่
หมวดหมู่:โรงเรียนมัธยมศึกษาประจำอำเภอในจังหวัดนครราชสีมา
หมวดหมู่:โรงเรียนสังกัดองค์การบริหารส่วนจังหวัดนครราชสีมา
หมวดหมู่:โรงเรียนที่ก่อตั้งในปี พ.ศ. 2459
หมวดหมู่:โรงเรียนที่มีอายุเกิน 100 ปีในประเทศไทย
หมวดหมู่:อำเภอบัวใหญ่
ปลาดาวออฟฟิศ

**ปลาดาวออฟฟิศ** เป็นซอฟต์แวร์ประยุกต์ สำหรับงานเอกสาร และงานทั่วไปในสำนักงาน โดยออกแบบมาให้ใช้งานกับภาษาไทยได้เป็นอย่างดี รวมถึงใช้งานเอกสารร่วมกับโปรแกรมไมโครซอฟท์ออฟฟิศได้  เป็นฟรีซอฟต์แวร์เพื่อการใช้งานภาษาไทยเต็มรูปแบบ ซึ่งเปิดให้ผู้ใช้ดาวน์โหลดฟรีโดยไม่ต้องเสียค่าลิขสิทธิ์ โดยเปิดตัวครั้งแรกเมื่อ พ.ศ. 2545

ปลาดาวออฟฟิศ พัฒนาต่อมาจากโปรแกรมสตาร์ออฟฟิศ และโอเพ่นออฟฟิศดอทอ็อก ซึ่งเป็นชุดซอฟต์แวร์สำนักงาน และเป็นซอฟต์แวร์แบบโอเพ่นซอร์ส โดยบริษัท ซัน ไมโครซิสเต็มส์ (ประเทศไทย) ได้ว่าจ้างให้บริษัท อัลกอริธึมส์ จำกัด เป็นผู้พัฒนา รวมถึงแปลหน้าตาโปรแกรมทั้งหมดเป็นภาษาไทย โดยความร่วมมือกับศูนย์เทคโนโลยีอิเล็กทรอนิกส์และคอมพิวเตอร์แห่งชาติ (NECTEC)

## อ้างอิง

## แหล่งข้อมูลอื่น
*   (ปัจจุบันเว็บไซต์ปิดตัวไปแล้ว)
* 

หมวดหมู่:ซอฟต์แวร์เสรี
หมวดหมู่:ซอฟต์แวร์สำนักงาน
หมวดหมู่:ผลิตภัณฑ์ที่ออกในปี พ.ศ. 2545
วิตนีย์ฮิวสตัน

** วิตนีย์ฮิวสตัน ** () คืออัลบั้มแรกของวิตนีย์ ฮิวสตัน ศิลปินหญิงชาวอเมริกัน ออกวางขายเมื่อวันที่ 14 กุมภาพันธ์ พ.ศ. 2528 โดย Arista Records
อัลบั้มนี้มีเพลงดัง เช่น “Saving All My Love for You”, “How Will I Know” และ “Greatest Love of All”

อัลบั้มนี้ติดอันดับชาร์ตอัลบั้มอันดับ 1 ในหลายประเทศ เช่น แคนาดา, ออสเตรเลีย, นอร์เวย์ และสวีเดน และติดอันดับ 2 ในสหราชอาณาจักร, เยอรมนี และสวิตเซอร์แลนด์

## รายชื่อเพลง
* "You Give Good Love"-4:36 
* "Thinking About You"-5:24 
* "Someone for Me" -4.58
* "Saving All My Love for You"-3:58  
* "Nobody Loves Me Like You Do" (Duet with Jermaine Jackson)-3:47
* "How Will I Know"-4:34
* "All at Once" -4:27
* "Take Good Care of My Heart" (Duet with Jermaine Jackson)-4:14
* "Greatest Love of All" -4:57
* "Hold Me" (Duet with Teddy Pendergrass) - 6:02 

## ชาร์ต

## อ้างอิง

## แหล่งข้อมูลอื่น
* 

หมวดหมู่:อัลบั้มเพลงในปี พ.ศ. 2528
หมวดหมู่:อัลบั้มเพลงของวิตนีย์ ฮิวสตัน
หมวดหมู่:อัลบั้มเพลงภาษาอังกฤษ
ฟูจิ (เมือง)

right|thumb|ศาลาว่าการนครฟูจิ

**ฟูจิ** () เป็นนครที่ตั้งอยู่ทางทิศตะวันออกของจังหวัดชิซูโอกะ ประเทศญี่ปุ่น ณ วันที่ 1 ธันวาคม 2019 นครฟูจิมีประชากรประมาณ 245,015 คน 106,087 ครัวเรือน มีความหนาแน่นของประชากร 1,000 คนต่อตารางกิโลเมตร และมีพื้นที่ทั้งหมด  นครฟูจิเป็นเมืองที่ใหญ่ที่สุดเป็นอันดับสามของจังหวัดชิซูโอกะในแง่ของจำนวนประชากร รองจากฮามามัตสึ และชิซูโอกะ

## ภูมิศาสตร์
นครฟูจิตั้งอยู่ริมฝั่งแม่น้ำฟูจิ ส่วนใหญ่ของเมืองมีทัศนียภาพที่สวยงามของภูเขาไฟฟูจิ ซึ่งบางส่วนของยอดเขาของภูเขาไฟฟูจิอยู่ภายในอาณาเขตของนครฟูจิ ทางทิศใต้มีอาณาเขตติดกับอ่าวซูรูงะ มหาสมุทรแปซิฟิก

Fuji city from Ashitaka Mountains.jpg|นครฟูจิและอ่าวซูรูงะมองจากเทือกเขาอาชิตากะ


### เทศบาลข้างเคียง
* จังหวัดชิซูโอกะ
** เขตชิมิซุ ชิซูโอกะ
** ฟูจิโนมิยะ
** นูมาซุ
** ซูโซโนะ
** โกเต็มบะ
** นางาอิซูมิ

### ภูมิอากาศ
นครฟูจิมีภูมิอากาศที่มีลักษณะคือ มีฤดูร้อนที่ร้อนและชื้น และฤดูหนาวที่ไม่รุนแรง (การแบ่งเขตภูมิอากาศแบบเคิพเพิน *Cfa*) อุณหภูมิเฉลี่ยทั้งปีในฟูจิคือ  ปริมาณน้ำฝนรายปีเฉลี่ยอยู่ที่  โดยเดือนกันยายนเป็นเดือนที่มีฝนตกชุกที่สุด อุณหภูมิจะสูงที่สุดโดยเฉลี่ยในเดือนสิงหาคมที่ประมาณ  และต่ำสุดในเดือนมกราคมที่ประมาณ 

## สถิติประชากร
จากข้อมูลสำมะโนประชากรของญี่ปุ่น ประชากรของฟูจิเติบโตอย่างรวดเร็วในช่วง 50 ปีที่ผ่านมา

## อ้างอิง

## แหล่งข้อมูลอื่น
*  
* 

หมวดหมู่:นครในจังหวัดชิซูโอกะ
หมวดหมู่:เมืองท่าในประเทศญี่ปุ่น
เจ้าหญิงอเล็กเซียแห่งกรีซและเดนมาร์ก

**เจ้าหญิงอเล็กเซียแห่งกรีซและเดนมาร์ก** (, ประสูติ 10 กรกฎาคม พ.ศ. 2508) พระราชธิดาพระองค์ใหญ่ในสมเด็จพระราชาธิบดีกอนสตันดีโนสที่ 2 แห่งกรีซ กับสมเด็จพระราชินีอันเนอ-มารีแห่งกรีซ พระชนกของพระองค์เป็นพระอนุชาในสมเด็จพระราชินีโซเฟียแห่งสเปน ส่วนพระชนนีของพระองค์เป็นพระขนิษฐาในสมเด็จพระราชินีนาถมาร์เกรเธอที่ 2 แห่งเดนมาร์ก

พระทรงเสกสมรสแล้วกับการ์โลส โมราเลส กุยตานา สถาปนิก และผู้ชนะเลิศการแข่งเรือใบ ณ อาสนวิหารเซนต์โซเฟีย กรุงลอนดอน สหราชอาณาจักร ทั้งสองมีโอรส-ธิดาด้วยกัน 4 องค์ ได้แก่ 
# อาร์เรียตตา มอราเลส อี เด เกรเซีย   เกิดเมื่อวันที่ 24 กุมภาพันธ์ พ.ศ. 2545 ณ เมืองบาร์เซโลนา ประเทศสเปน
# อานา มาเรีย มอราเลส อี เด เกรเซีย เกิดเมื่อวันที่ 15 พฤษภาคม พ.ศ. 2546 ณ เมืองบาร์เซโลนา ประเทศสเปน
# การ์โลส มอราเลส อี เด เกรเซีย  เกิดเมื่อวันที่ 30 กรกฎาคม พ.ศ 2548 ณ เมืองบาร์เซโลนา ประเทศสเปน 
# อาเมเลีย มอราเลส อี เด เกรเซีย  เกิดเมื่อวันที่ 26 ตุลาคม พ.ศ. 2550 ณ เมืองบาร์เซโลนา ประเทศสเปน

ปัจจุบันเจ้าหญิงอเล็กเซียแห่งกรีซและเดนมาร์ก ทรงประทับอยู่ในพระตำหนักส่วนพระองค์ที่เมืองปูเอร์โตกาเนโร เกาะลันซาโรเต แคว้นกานาเรียส ประเทศสเปน โดยพระสวามีของพระองค์เป็นผู้ออกแบบพระตำหนักดังกล่าว

## อ้างอิง

หมวดหมู่:ราชวงศ์กลึคส์บวร์ค
หมวดหมู่:บุคคลจากหมู่เกาะไอโอเนียน
หมวดหมู่:เจ้าหญิงกรีก
หมวดหมู่:เจ้าหญิงเดนมาร์ก
หมวดหมู่:พระราชธิดาในพระมหากษัตริย์
สำนักงานอัตราเบี้ยประกันวินาศภัย

**สำนักงานอัตราเบี้ยประกันวินาศภัย** ( - IPRB) เป็นหน่วยงานอิสระที่สมาคมประกันวินาศภัยของไทยได้จัดตั้งขึ้นตามมติที่ประชุมเชิงปฏิบัติการ “การกำหนดยุทธศาสตร์การประกันภัยแห่งชาติ” ในปี พ.ศ. 2546 โดยได้รับความเห็นชอบจากกรมการประกันภัย (ซึ่งปัจจุบันนี้คือ สำนักงานคณะกรรมการกำกับและส่งเสริมการประกอบธุรกิจประกันภัย หรือ สำนักงาน คปภ.) ทั้งนี้ การจัดตั้ง IPRB ขึ้นนั้นมีวัตถุประสงค์เพื่อให้มีองค์กรอิสระหรือหน่วยงานกลางที่ทำหน้าที่เตรียมความพร้อมให้แก่ภาคธุรกิจประกันวินาศภัยของไทยในการเปิดเสรีอัตราเบี้ยประกันภัยและการเปิดเสรีธุรกิจประกันภัยที่กำลังจะมาถึงในอนาคตอันใกล้ ซึ่งเรื่องนี้ถือเป็นส่วนหนึ่งของแผนพัฒนาการประกันภัยของไทยโดยการสนับสนุนให้ภาคธุรกิจมีการกำกับดูแลกันเองมากขึ้น

IPRB เป็นองค์กรที่บริหารงานและควบคุมโดยคณะกรรมการจากหน่วยงานต่าง ๆ ที่เกี่ยวข้องกับธุรกิจประกันวินาศภัยทั้งจากภาครัฐและเอกชน อาทิ ผู้แทนจากสำนักงาน คปภ., ผู้แทนจากภาคธุรกิจ รวมทั้งผู้ทรงคุณวุฒิจากองค์กรวิชาชีพและสถาบันการศึกษาต่าง ๆ ที่เกี่ยวข้องกับการประกันวินาศภัย โดยงบประมาณในการดำเนินงานของ IPRB นั้นได้รับสนับสนุนจากสมาคมประกันวินาศภัย
วันที่ 4 เมษายน พ.ศ. 2548 เป็นวันแรกที่ IPRB เริ่มเปิดสำนักงานเพื่อดำเนินงานอย่างเป็นทางการ โดยวัตถุประสงค์หลักของการดำเนินงานเมื่อแรกเริ่มก่อตั้ง IPRB นั้นมีอยู่ด้วยกัน 2 ประการ นั่นคือ 1. เพื่อทำหน้าที่เป็นศูนย์ข้อมูล สารสนเทศ สถิติที่สำคัญ ๆ เกี่ยวกับการประกันวินาศภัยทุกประเภท และ 2. เพื่อทำหน้าที่วิเคราะห์และนำเสนอต้นทุนความเสียหาย (Loss Cost) ของการประกันวินาศภัยประเภทต่าง ๆ เพื่อช่วยให้การกำหนดอัตราเบี้ยประกันภัยมีความเหมาะสมและเป็นธรรมต่อทั้งผู้รับประกันภัยและผู้เอาประกันภัย

อย่างไรก็ตาม นับตั้งแต่วันที่ 5 กุมภาพันธ์ พ.ศ. 2551 เป็นต้นมา พระราชบัญญัติประกันวินาศภัย (ฉบับที่ 2) พ.ศ. 2551 ได้มีผลบังคับใช้ ส่งผลให้ระบบการกำกับธุรกิจประกันวินาศภัยเกิดการเปลี่ยนแปลงอย่างมีนัยสำคัญ โดยเฉพาะอย่างยิ่ง การที่ภาคธุรกิจประกันวินาศภัยต้องนำกรอบการดำรงเงินกองทุนตามความเสี่ยง (Risk-Based Capital Framework) มาใช้ตั้งแต่ปี พ.ศ. 2554 จึงทำให้ IPRB เข้ามามีบทบาทมากขึ้นในการให้การสนับสนุนงานทางด้านเทคนิค ตลอดจนการวิเคราะห์ต่าง ๆ ต่อทั้งหน่วยงานที่ทำหน้าที่กำกับดูแลธุรกิจประกันวินาศภัยและภาคธุรกิจประกันวินาศภัย โดยปัจจุบัน IPRB ได้ให้บริการที่เกี่ยวข้องกับการคำนวณเงินสำรองประกันภัย การพัฒนาแบบจำลองในการคำนวณเงินกองทุนตามความเสี่ยง รวมไปถึงการพัฒนาบุคลากรด้านคณิตศาสตร์ประกันภัยให้แก่ภาคธุรกิจประกันวินาศภัยด้วย จึงอาจกล่าวอีกนัยหนึ่งได้ว่า ปัจจุบัน IPRB หรือสำนักงานอัตราเบี้ยประกันวินาศภัยนั้นเปรียบเสมือนศูนย์บริการด้านเทคนิคและคณิตศาสตร์ประกันภัย ซึ่งเข้ามาเป็นกลไกหนึ่งที่จะช่วยเสริมสร้างความมั่นคงเข้มแข็งให้แก่ธุรกิจประกันวินาศภัยไทย เพื่อให้สามารถเติบโตได้อย่างยั่งยืนและมั่นคงในระยะยาว

อ้างอิงแหล่งที่มา: สำนักงานอัตราเบี้ยประกันวินาศภัย

## อ้างอิง

หมวดหมู่:การประกันภัย
วิตนีย์

**วิตนีย์** () คืออัลบั้มที่ 2 ของวิตนีย์ ฮิวสตัน ศิลปินหญิงชาวอเมริกัน ออกวางขายในสหรัฐอเมริกาเมื่อวันที่ 2 มิถุนายน พ.ศ. 2530 โดย Arista Records ในอัลบั้มนี้จะมีเพลงดังหลายเพลง เช่น “I Wanna Dance with Somebody (Who Loves Me)”, “Didn't We Almost Have It All”, “So Emotional” และ “Where Do Broken Hearts Go” โดยทั้งหมดขึ้นสูงสุดเป็นอันดับหนึ่งในบิลบอร์ดฮอต 100 ทำให้เธอเป็นศิลปินหญิงคนแรกที่ประสบความสำเร็จนี้

## รายชื่อเพลง
* "I Wanna Dance with Somebody (Who Loves Me) " – 4:52
* "Just the Lonely Talking Again" – 5:34
* "Love Will Save the Day" – 5:25
* "Didn't We Almost Have It All" – 5:07
* "So Emotional" – 4:37
* "Where You Are" – 4:11
* "Love Is a Contact Sport" – 4:19
* "You're Still My Man"– 4:18
* "For the Love of You" – 5:33
* "Where Do Broken Hearts Go" – 4:30
* "I Know Him So Well" (Duet with Cissy Houston) – 3:51

## ชาร์ต

## อ้างอิง

อ
อ
อ
โน แจกิล

**โน แจกิล** (; ) เจ้าของฉายา **เค.แมกซ์** (K.MAX) เกิดวันที่ 31 ตุลาคม ค.ศ. 1980 เป็นทั้งนักมวยไทยและมวยคิกบ็อกซิ่งชาวเกาหลีใต้ และเป็นผู้ที่เข้าร่วมการแข่งขันเค-วัน ส่วนสูง 180 เซนติเมตร น้ำหนัก 70 กิโลกรัม ซึ่งโน แจกิล เป็นนักมวยเค-วันชาวเกาหลีใต้ที่มีชื่อเสียงเช่นเดียวกับ ลิม ชีบิน และซู ฮวานลี

## เกียรติประวัติ
* แชมป์รุ่นมิดเดิลเวทของสมาคมมวยไทยในเกาหลีใต้

## ผลการแข่งขัน
* แข่ง 9 ครั้ง ชนะ 5 ครั้ง แพ้ 4 ครั้ง (น็อคเอาท์ 2 ครั้ง)

## ดูเพิ่ม
* มวยไทย
* เค-วัน

## อ้างอิง

## แหล่งข้อมูลอื่น
* Profile at K-1
* Fighter's Profiles  

หมวดหมู่:นักมวยไทยชาวเกาหลีใต้
หมวดหมู่:คิกบ็อกเซอร์
หมวดหมู่:นักมวยเค-วัน
เขตอาดาจิ

**เขตอาดาจิ** () เป็น 1 ใน 23 เขตพิเศษของมหานครโตเกียว ประเทศญี่ปุ่น สภาพพื้นที่แบ่งออกเป็นสองส่วนคือด้านทิศเหนือซึ่งเป็นพื้นที่ส่วนใหญ่ กับด้านทิศใต้ที่มีแม่น้ำซูมิดะกับแม่น้ำอารากาวะไหลผ่านเป็นพื้นที่ส่วนน้อย

เขตอาดาจิมีอาณาเขตติดต่อกับนครคาวางูจิ นครโซกะ และนครยาชิโอะของจังหวัดไซตามะ และติดต่อกับเขตคัตสึชิกะ ซูมิดะ อารากาวะ และคิตะของกรุงโตเกียว

## อ้างอิง

## แหล่งข้อมูลอื่น
* 
* เว็บไซต์ทางการเขตอาดาจิ 


อาดาจิ
แม่น้ำอารากาวะ

**แม่น้ำอารากาวะ** หรือ **แม่น้ำอาระ** () เป็นแม่น้ำสายสำคัญสายหนึ่งที่ไหลผ่านกรุงโตเกียว ประเทศญี่ปุ่น มีต้นน้ำมาจากเทือกเขาโคบูชิ จังหวัดไซตามะ และไหลออกสู่อ่าวโตเกียว มีความยาวทั้งสิ้น 173 กิโลเมตร มีพื้นลุ่มน้ำทั้งสิ้น 2,940 ตารางกิโลเมตร บริเวณที่กว้างที่สุดของแม่น้ำมีความกว้างทั้งสิ้น 2,537 เมตร ในบริเวณสะพานโกนาริ ซึ่งกว้างเป็นอันดับที่หนึ่งในญี่ปุ่น

แม่น้ำอารากาวะมีแม่น้ำคู่แฝดคือแม่น้ำโพโทแมก ในสหรัฐอเมริกา

## อ้างอิง

## แหล่งข้อมูลอื่น
* 

อารากาวะ
อารากาวะ
พรทิพย์ สกิดใจ

**พรทิพย์ สกิดใจ** (สกุลเดิม: วงศ์กิจจานนท์; เกิด 23 เมษายน พ.ศ. 2523) ชื่อเล่น **เอ๋** เป็นนักแสดง นางแบบ พิธีกรชาวไทย

## ประวัติ
พรทิพย์ วงศ์กิจจานนท์ เกิดที่กรุงเทพมหานคร เป็นบุตรคนที่สาม จากพี่น้อง 3 คน จบการศึกษาระดับอนุบาลที่โรงเรียนอนุบาลสมใจ ระดับประถมศึกษาที่โรงเรียนอำนวยศิลป์ มัธยมศึกษาที่โรงเรียนสันติราษฎร์วิทยาลัย และจบการศึกษาระดับปริญญาตรี จากสาขานิเทศศาสตร์ มหาวิทยาลัยราชภัฏจันทรเกษม 

ด้านชีวิตส่วนตัวได้สมรสกับนักแสดง ณัฐวุฒิ สกิดใจ ที่โรงแรมแชงกรี-ลา เมื่อวันที่ 18 พฤษภาคม พ.ศ. 2555 หลังจากคบหาดูใจกันมาได้ถึง 8 ปี

ปัจจุบันทั้งคู่มีบุตรชายด้วยกัน 2 คน คือ ภูดิศ สกิดใจ หรือ ภู คลอดที่โรงพยาบาลบีเอ็นเอช เมื่อวันที่ 30 มีนาคม พ.ศ. 2556  และ ภูมิธนินทร์ สกิดใจ หรือ เภา

## ผลงานการแสดง
### ละครโทรทัศน์

### ภาพยนตร์
* แก้วขนเหล็ก (2546) รับบท โชติรส

### พิธีกร
* เมย์ เอ๋ โอ๋ Mama's Talk พิธีกรร่วมกับ ภัคจีรา วรรณสุทธิ์ และ ปทิดา กำเนิดพลอย (รายการสด) ทุกวันจันทร์ - วันศุกร์ เวลา 10.30 - 11.00 น. ทางพีพีทีวี เอชดี ช่อง 36 (4 มีนาคม 2562 - 27 ธันวาคม 2562)

### โฆษณา
* ดูเม็กซ์ ดูโกร 3 ดี

## อ้างอิง

## แหล่งข้อมูลอื่น
* 
* 

หมวดหมู่:บุคคลจากมหาวิทยาลัยราชภัฏจันทรเกษม
หมวดหมู่:พิธีกรชาวไทย
หมวดหมู่:นักแสดงหญิงชาวไทย
หมวดหมู่:พุทธศาสนิกชนชาวไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักแสดงหญิงชาวไทยในศตวรรษที่ 21
หมวดหมู่:นักแสดงอิสระชาวไทย
การ์ตูนโป๊

การ์ตูนโป๊เรื่องซูเปอร์แมน ของอเมริกา|right|200px|thumb

**การ์ตูนโป๊** () หรือ **การ์ตูนสำหรับผู้ใหญ่** () เป็นการ์ตูนที่ทำขึ้นสำหรับให้ผู้ใหญ่อ่าน เนื่องจากมีสื่อซึ่งถือกันว่าอุจาด น่ากลัว ลามกอนาจาร ขัดต่อลัทธิศาสนา ทุศีลธรรม (ความคิดของคนไทย) หรือโป๊เปลือย ต่างไปจากการ์ตูนทั่วไปที่นิยมกันว่าเป็นมิตรแก่เด็ก อย่างไรก็ดี มีการ์ตูนโป๊หลายเรื่องไม่ได้ว่าด้วยเรื่องทางกามารมณ์เลย แต่เพียงพรรณนาเรื่องราวของวัยเจริญพันธุ์ตามธรรมชาติ เช่น เดอะเวอร์จินพรอเจกต์ (The Virgin Project)

เมื่อพูดกันถึงการ์ตูนโป๊ คนทั่วไปก็เข้าใจได้ว่าต้องเจือเนื้อหาทางเมถุนธรรม และตีตราไว้สำหรับผู้อ่านที่ถึงวัยเจริญพันธุ์แล้วเท่านั้น แต่ก็มิได้เป็นเช่นนั้นเสมอไป ในประเทศญี่ปุ่นและแถบตะวันตกของทวีปยุโรปนั้น พบเจอการ์ตูนโป๊ได้ดาษดื่น ขณะที่ในทวีปอเมริกาเหนือ การ์ตูนโป๊เป็นวัฒนธรรมกระแสหลักทีเดียว

## ดูเพิ่ม

หมวดหมู่:สื่อลามกอนาจาร
เอสทีเอส-133

**STS-133** เป็นเที่ยวบินของกระสวยอวกาศครั้งที่ 133 ในกระสวยอวกาศดิสคัฟเวอรี่นำมอดูล อเนกประสงค์ Pressurised ไปประกอบยังสถานีอวกาศนานาชาติ และเป็นเที่ยวบินอวกาศครั้งที่ 39 ของกระสวยอวกาศดิสคัฟเวอรี่รวมทั้งเป็นครั้งสุดท้าย โดยนักบินของยานดิสคัฟเวอรี่เที่ยวบิน STS-133 มีดังนี้

***ผู้บังคับยาน** : สตีเวน ดับเบิ้ลยู. ลินซี่
***นักบิน** : เอริค เอ. โบ
***ผู้เชี่ยวชาญ** : ทิโมตี้ แอล. โคบร้า,มิเชล อาร์ บาร์แรต,นิโคล พี. สก็อต และ แอลวิน ดริว

## อ้างอิง

## แหล่งข้อมูลอื่น

*NASA's space shuttle page 
*NASA's STS-133 mission page
*Watch STS-133 launch video  / ICARE Live
*Twitter Feed of the events for sts-133
*STS-133 Flight Day Journal – collectSPACE
*STS-133 Preflight Briefings Video  – SpaceflightNews.net  / NASA TV
*Behind the Scenes With Astronaut Mike Massimino  – SpaceflightNews.net  / NASA TV
*STS-133 preflight crew interview videos  – SpaceflightNews.net / NASA TV
*3D video of ISS and STS-133 , from Thierry Legault as observed from the Earth's surface
*Space Shuttle Discovery STS-133 Astronauts Interviewed for BBC Breakfast / BBC TV
*Video: STS-133 Space Shuttle Crew Ready For Discovery's Final Mission Part 1 – SpaceflightNews.net / YouTube
*Video: STS-133 Space Shuttle Crew Ready For Discovery's Final Mission Part 2 – SpaceflightNews.net / YouTube
*Video: STS-133 – Terminal Countdown Demonstration Test Crew Q & A Session at Launch Pad 39A Part 1 – SpaceflightNews.net / YouTube
*Video: STS-133 – Terminal Countdown Demonstration Test Crew Q & A Session at Launch Pad 39A Part 2 – SpaceflightNews.net / YouTube
*Video: STS-133 Discovery astronauts take part in countdown dress rehearsal Part 1 – SpaceflightNews.net / YouTube
*Video: STS-133 Discovery astronauts take part in countdown dress rehearsal Part 2 – SpaceflightNews.net / YouTube
*Video: STS-133 Crew Arrives For Shuttle Terminal Countdown Demonstration Test – SpaceflightNews.net / YouTube
*Video: STS-133 Launch Seen From Airplane – STS-133 launch seen from airplane / YouTube
*Spherical panorama of Discovery on Pad 39A at the left SRB
*Spherical panorama of Discovery on Pad 39A at the left OMS pod
*Spherical panorama of Discovery on Pad 39A under the External Tank between the boosters

หมวดหมู่:ภารกิจกระสวยอวกาศ
หมวดหมู่:ภารกิจอวกาศในปี พ.ศ. 2554
เจ้าหญิงโอลกา ดัชเชสแห่งอาพูเลีย

**เจ้าหญิงโอลกา อิสเบลล์แห่งซาวอย-ออสตา, ดัชเชสแห่งอาพูเลีย** หรือพระนามเดิม **เจ้าหญิงโอลกา อิสเบลล์แห่งกรีซ** (; ประสูติ 17 พฤศจิกายน พ.ศ. 2514) เป็นพระธิดาในเจ้าชายไมเคิลแห่งกรีซและเดนมาร์กกับมารีนา กาเรลลา ด้วยเหตุที่พระบิดาและพระมารดาเป็นการสมรสแบบต่างฐานันดร ดังนั้นพระองค์จึงถูกตัดสิทธิในการสืบราชบัลลังก์กรีซซึ่งรวมไปถึงผู้สืบเชื้อสายด้วยและพระอิสริยยศเป็นเพียง **เจ้าหญิงแห่งกรีซ** ไม่ถูกยกเป็น *Royal Highness* ไม่มีสร้อยพระนาม เจ้าชาย/เจ้าหญิงแห่งเดนมาร์ก ซึ่งเป็นเชื้อสายขั้นต้นพระราชวงศ์กรีซ

พระองค์ทรงหมั้นกับเจ้าชายไอโมน ดยุกแห่งอาพูเลียในเดือนพฤษภาคม พ.ศ. 2548 สามปีต่อมาพระองค์จึงอภิเษกสมรสเมื่อวันที่ 16 กันยายน พ.ศ. 2551 ณ สถานทูตอิตาลีในกรุงมอสโก ประเทศรัสเซีย โดยประกอบพิธีทางศาสนาเมื่อวันที่ 27 กันยายน ปีเดียวกัน ที่พัตมอส และได้ให้ประสูติกาลพระโอรสคือ เจ้าชายอุมแบร์โตแห่งซาวอย เมื่อวันที่ 7 มีนาคม ปีต่อมา ณ กรุงปารีส ประเทศฝรั่งเศส ต่อมาเมื่อวันที่ 24 พฤษภาคม พ.ศ. 2554 ทรงประสูติกาลพระโอรสพระนาม อเมเดโอ ที่กรุงปารีส ประเทศฝรั่งเศส และหนึ่งวันหลังการประสูติกาลก็ได้รับแต่งตั้งให้เป็น *ดยุกแห่งอาบรูซซี* จากพระปัยกาฝ่ายพระชนก

## ลำดับพงศาวลี



## อ้างอิง

หมวดหมู่:บุคคลจากเอเธนส์
หมวดหมู่:ราชวงศ์กลึคส์บวร์ค
หมวดหมู่:ราชวงศ์ซาวอย
หมวดหมู่:เจ้าหญิงกรีก
หอยกูอีดั๊ก

**หอยกูอีดั๊ก** (,  ; หรือเรียกสั้น ๆว่า **กูอี** (Gooey) หรือ **ดั๊ก** (Duck)) เป็นหอยสองฝาที่พบในทะเลชนิดหนึ่ง มีชื่อวิทยาศาสตร์ว่า *Panopea generosa* ในวงศ์ Hiatellidae

เป็นหอยที่มีลักษณะเด่นคือ มีเปลือกสีขาวยาวประมาณ 15–20 เซนติเมตร แต่มีจุดเด่นคือ มีท่อไซฟอนซึ่งตอนปลายมีรู 2 รู แยกเป็นรูดูดอาหารและรูปล่อยของเสียรวมถึงสเปิร์มในตัวผู้ และไข่ในตัวเมีย ยื่นยาวออกมาจากเปลือกอย่างเห็นได้ชัด แลดูคล้ายงวงของช้าง ซึ่งอาจยาวได้ถึง 1 เมตร

หอยกูอีดั๊กจะอาศัยในทะเล โดยการฝังตัวใต้ทรายบริเวณชายฝั่งบริติชโคลัมเบียในมหาสมุทรแปซิฟิก ระหว่างประเทศแคนาดาและสหรัฐอเมริกา หากินโดยการกินสาหร่ายทะเลเป็นอาหาร เมื่อถูกจับขึ้นมา จะพ่นน้ำคัดหลั่งออกมาจากปลายท่อไซฟอน 

ขยายพันธุ์ด้วยการที่ตัวผู้จะปล่อยน้ำเชื้อออกมาปฏิสนธิพร้อมกับตัวเมียที่ปล่อยไข่ออกมาได้ราวครั้งละ 10 ล้านฟอง ลูกหอยขนาดเล็กจะขุดหลุมฝังตัวใต้ทรายในระดับที่ตื้น ๆ ก่อนที่จะขุดลึกลงไปเรื่อย ๆ ตามวัยที่โตขึ้น ซึ่งอาจลึกได้ถึง 110 เมตร นอกจากนี้แล้ว หอยชนิดนี้ยังมีอายุยืนได้ถึง 146 ปี นับเป็นสิ่งมีชีวิตชนิดหนึ่งที่มีอายุยืนที่สุดของโลก โดยมีฤดูการขยายพันธุ์อยู่ในช่วงเดือนมิถุนายน–กรกฎาคม ซึ่งเป็นช่วงที่น้ำมีอุณหภูมิค่อนข้างอุ่น 

เป็นหอยที่นิยมบริโภคกันทั้งในสหรัฐอเมริกาหรือประเทศทางภูมิภาคเอเชียตะวันออก โดยนิยมทำไปเป็นซูชิในอาหารญี่ปุ่น โดยถูกเฉือนเป็นแผ่นบาง ๆ  หรือปรุงเป็นอาหารจีน

ปัจจุบัน หอยชนิดนี้มีการเพาะเลี้ยงเป็นอุตสาหกรรม ลูกหอยที่เพาะออกมาได้ จะถูกนำไปฝังไว้ใต้ทรายบริเวณชายหาดในท่อพลาสติก ซึ่งต้องใช้เวลานานกว่า 5 ปี กว่าหอยจะโตเต็มวัยถึงขนาดที่จับขายได้

## รากศัพท์

ชื่อ *Geoduck* มาจากชื่อสัตว์ในภาษา Lushootseed ว่า  รากศัพท์ของ  ยังคงสรุปไม่ได้ คำต่อท้ายศัพท์  ในภาษานี้หมายถึง "จำนวนมาก" พจนานุกรมอังกฤษ ฉบับออกซ์ฟอร์ดระบุว่าคำนี้ประกอบด้วยรากศัพท์ที่ไม่ทราบความหมายกับ  แทน ซึ่งหมายถึง "องคชาต" (สื่อถึงรูปร่างของหอย) ส่วนนักวิจัยอีกกลุ่มระบุว่าคำนี้เป็นวลีที่หมายถึง "ขุดลึก"

บางครั้งรู้จักกันในชื่อ *เป็ดโคลน*, *ราชาหอยกาบ* หรือแปลตรงตัวจากภาษาจีนว่า *หอยงวงช้าง* ()

ในช่วง ค.ศ. 1983 ถึง 2010 ชื่อวิทยาศาสตร์ของหอยชนิดนี้สับสนกับหอยที่สูญพันธุ์แล้วชื่อ *Panopea abrupta* (Conrad, 1849) ในวรรณกรรมวิทยาศาสตร์

## อุตสาหกรรม
การประมงหอยกูอีดั๊กครั้งแรกของโลกเกิดขึ้นใน ค.ศ. 1970 แต่ความต้องการในช่วงแรกนั้นต่ำเนื่องจากเนื้อสัมผัสของมัน  หอยเหล่านี้้ถูกนำไปขายในจีนด้วยราคากว่า 33 ดอลลาร์สหรัฐต่อกิโลกรัม หรือ 15 ดอลลาร์สหรัฐต่อปอนด์

### ผลกระทบด้านสิ่งแวดล้อม
วิธีการเลี้ยงและเก็บเกี่ยวหอยกูอีดั๊กเป็นเรื่องสร้างปัญหา ซึ่งสร้างความขัดแย้งกับเจ้าของทรัพย์สินริมชายฝั่งทะเล กับข้อกังวลจากองค์กรที่ไม่ใช่ภาครัฐ

## ในวัฒนธรรมร่วมสมัย
วิทยาลัยเอเวอร์กรีนสเตตที่โอลิมเปีย รัฐวอชิงตัน มีหอยกูอีดั๊กชื่อ สปีดี (Speedy) เป็นมาสคอต

หอยกูอีดั๊กยังได้รับความสนใจทางวัฒนธรรมเนื่องจากท่อไซฟอนที่มีลักษณะคล้ายลึงค์ ในฐานะอาหารแปลกและหรู และการปรากฏตัวในสื่อยอดนิยม

## อ้างอิง

## แหล่งข้อมูลอื่น

* Man and Mollusc—Geoduck facts
* Geoduck.org; Underwater Harvester's Association
* Geoduck.org: UHA—BC Seafood Alliance,
* The Evergreen State College's Geoducks Page
* Fisheries and Oceans Canada—Geoduck clam (''Panopea abrupta'')—*Anatomy, Histology, Development, Pathology, Parasites, and Symbionts*.
* "Duckumentary" film Home Page: "3 Feet Under—Digging Deep for the Geoduck Clam"
* Geoduck cooking Recipes

หมวดหมู่:อาหารทะเล
หมวดหมู่:หอยฝาคู่
หมวดหมู่:ปศุสัตว์
ก
เขตโทชิมะ

**โทชิมะ** () เป็น 1 ใน 23 เขตพิเศษของกรุงโตเกียว ประเทศญี่ปุ่น ตั้งอยู่ทางด้านทิศตะวันตกเฉียงเหนือ มีอาณาเขตติดกับเขตเนริมะ เขตอิตาบาชิ เขตคิตะทางทิศเหนือ เขตชินจูกุและบุงเกียวทางทิศใต้

เขตโทชิมะก่อตั้งขึ้นเมื่อวันที่ 15 มีนาคม ค.ศ. 1947 มีพื้นที่ทั้งสิ้น 13.01 ตารางกิโลเมตร ในช่วงปี ค.ศ. 1965 เคยมีจำนวนประชากรสูงถึง 370,000 คน จนในปี ค.ศ. 2005 มีจำนวนประชากรทั้งสิ้น 252,011 คน แต่ในช่วงเวลากลางวันอาจจะมีจำนวนประชากรที่เข้ามาประกอบธุรกิจในเขตกว่า 430,000 คน ย่านธุรกิจที่สำคัญ คือ อิเกบูกูโระ

เขตโทชิมะเป็นเขตที่มีผู้อยู่อาศัยชาวต่างชาติ 15,516 คน หรือคิดเป็น 6.16% มากเป็นอันดับต้นของเมืองโตเกียว โดยในจำนวนของชาวต่างชาติมีชาวจีนกว่า 56% ชาวเกาหลี 20% และตามมาด้วยชาวฟิลิปปินส์  

## แหล่งข้อมูลอื่น
* 
* 
* เว็บไซต์ทางการ


โทชิมะ
องค์การที่อยู่อาศัยเพื่อมนุษยชาติสากล

**องค์การที่อยู่อาศัยเพื่อมนุษยชาติสากล** () เป็นองค์การสากล ไม่แสวงหาผลกำไร ทำงานด้านที่อยู่อาศัยกับผู้ขัดสน มุ่งขจัดปัญหาการไร้ที่อยู่อาศัยทั่วโลก มีสำนักงานใหญ่ตั้งอยู่ที่เมืองอเมริคุส รัฐจอร์เจีย โดยมีสำนักงานบริหารตั้งอยู่ที่เมืองแอตแลนตา และมีสำนักงานตั้งอยู่ทั่วโลกใน 5 ภูมิภาค ทั้งในสหรัฐอเมริกา แคนาดา แอฟริกา เอเชียกลาง (ตั้งอยู่ในเมืองพริทอเรีย แอฟริกาใต้) เอเชียแปซิฟิก (กรุงเทพ ประเทศไทย) ยุโรปและเอเชียกลาง (บราติสลาวา สาธารณรัฐสโลวาเกีย) และละตินอเมริกาและแคริบเบียน (ซันโคเซ คอสตาริกา)

## อ้างอิง

หมวดหมู่:องค์การไม่แสวงหาผลกำไร
ซิมโฟนีหมายเลข 41 (โมทซาร์ท)

**ซิมโฟนีหมายเลข 41 ในบันไดเสียง ซี เมเจอร์ "จูปิเตอร์"** () เป็นผลงานประพันธ์ซิมโฟนีชิ้นสุดท้ายของว็อล์ฟกัง อมาเดอุส โมทซาร์ท แต่งเสร็จเมื่อวันที่ 10 ตุลาคม ค.ศ. 1788 ผลงานนี้บางครั้งรู้จักในชื่อ **''จูปิเตอร์''ซิมโฟนี** เป็นชื่อที่ใช้โดยโยฮัน เพเทอร์ ซาโลม็อน ในการเรียบเรียงเสียงสำหรับเปียโนครั้งแรกๆ  

ซิมโฟนีหมายเลข 41 เป็นซิมโฟนีชิ้นหลังสุดในสามชิ้นที่โมทซาร์ทใช้เวลาในช่วงฤดูร้อนของปี ค.ศ. 1788  เขาประพันธ์ซิมโฟนีหมายเลข 39 เสร็จในวันที่ 26 มิถุนายน, ซิมโฟนีหมายเลข 40 เสร็จในวันที่ 25 กรกฎาคม  ในขณะเดียวกันเขาก็เร่งรีบแต่งเปียโนทริโอในบันไดเสียง อี เมเจอร์ และ ซี เมเจอร์ , เปียโนโซนาตาหมายเลข 16 และไวโอลินโซนาตา ทั้งนี้เพื่อใช้สำหรับแสดงคอนเสิร์ต "Concerts in the Casino" อย่างไรก็ตาม สันนิษฐานว่าการแสดงครั้งนี้อาจถูกยกเลิก และไม่มีหลักฐานยืนยันว่าได้เคยมีการจัดแสดงซิมโฟนีชิ้นนี้ในขณะที่โมทซาร์ทยังมีชีวิตอยู่หรือไม่ 

ซิมโฟนีหมายเลข 41 ประกอบด้วย 4 มูฟเมนต์
#Allegro vivace, 4/4
#Andante cantabile, 3/4 in F major
#Menuetto: Allegretto - Trio, 3/4
#Molto Allegro, 2/2

## อ้างอิง

## แหล่งข้อมูลอื่น
* 
* 

หมวดหมู่:ผลงานของ ว็อล์ฟกัง อมาเดอุส โมทซาร์ท
หมวดหมู่:ซิมโฟนี
ค่ายขุนกระทิง

**ค่ายขุนกระทิง** เป็นค่ายตั้งรับของเมืองชุมพร ในสมัยกรุงศรีอยุธยา ในปี พ.ศ. 2305 พระยาชุมพร (พวย) อดีตเจ้าเมืองชุมพรได้ตั้งค่ายขุนกระทิง เป็นแนวการตั้งรับกองทัพพม่า อยู่บริเวณเชิงเขาถ้ำขุนกระทิง เพื่อความปลอดภัยของชาวเมืองชุมพร เป็นค่ายลับในป่า ในอดีตเรียกว่า "บ้านนามะพร้าว"

ตั้งแต่ปี พ.ศ. 2305 เป็นต้นมา เมืองชุมพรต้องส่งกำลังกองทัพบก กองทัพเรือ ของเมืองชุมพร เข้ารักษาพระนครศรีอยูธยา โดยการเดินทางไปและกลับทุกปี ทำให้กำลังทหารเมืองชุมพรล้า จนถึงเดือนกุมภาพันธ์-มีนาคม พ.ศ. 2308 กองทัพพม่ายกทัพมาตีเมืองชุมพร ทางด่านทัพต้นไทร (บ้านต้นไทร) หรือ บ้านปากด่าน  กองทัพพม่าตั้งค่ายที่นากองเสบียง บริเวณทุ่งนาหนองตาพร้อม บ้านดอนเคี้ยม เพื่อเข้าตีบ้านแหลม ปากคลองสลุย เป็นหมู่บ้านแรก และตีเมืองชุมพร และเมืองบริวาร ทั้ง 8 เมือง แตกทั้งหมดแล้ว ก็ยกทัพตีเมืองเพชรบุรี เมืองบริวาร ต่อไป

พระยาชุมพร (พวย) ได้นำกำลังส่วนหนึ่งเข้ารักษาพระนครศรีอยุธายา มาตั้งรับที่เมืองเพชบุรี และเมืองราชบุรี ที่ค่ายบางกุ้ง จนกองทัพบก และกองทัพเรือ ของเมืองชุมพร แตกที่ค่ายบางกุ้ง ในปลายปี พ.ศ. 2308

## อ้างอิง

## ดูเพิ่ม
* การเสียกรุงศรีอยุธยาครั้งที่สอง

หมวดหมู่:ประวัติศาสตร์ของจังหวัดชุมพร
ตะกวดบิตาตาวา

**ตะกวดบิตาตาวา** () เป็นสัตว์เลื้อยคลานในวงศ์เหี้ย (Varanidae) ที่เพิ่งค้นพบเมื่อปี ค.ศ. 2010

มีชื่อวิทยาศาสตร์ว่า *Varanus bitatawa* มีรูปร่างคล้ายสัตว์ชนิดอื่นในวงศ์นี้ทั่วไป มีขนาดความยาวตั้งแต่หัวจรดหางประมาณ 2 เมตร น้ำหนักราว 10 กิโลกรัม ลำตัวมีเกล็ดสีดำเหลือบน้ำเงิน มีลายเป็นจุดสีเขียวหรือเหลืองซีด มีสีสว่างบริเวณหน้าอก ส่วนหางเป็นลายสลับสีดำและเขียว  ตัวผู้มีอวัยวะเพศเป็นคู่ ซึ่งเรียกว่าถุงพีนิสคู่ ซึ่งบางครั้งจะพบในงูหรือกิ้งก่า โดยจะใช้อวัยวะเพศคู่นี้สลับกันในการยึดเกาะกับตัวเมียขณะผสมพันธุ์

เป็นสัตว์ที่เพิ่งค้นพบใหม่เมื่อกลางปี ค.ศ. 2010 โดยพบกระจายพันธุ์ในป่าดิบทางตอนเหนือของเกาะลูซอน ประเทศฟิลิปปินส์ พฤติกรรมและนิเวศวิทยายังไม่เป็นรู้แน่ชัดเนื่องจากเป็นชนิดใหม่ที่เพิ่งค้นพบ แต่เชื่อว่าใช้ชีวิตส่วนใหญ่บนต้นไม้ และอีกหนึ่งพฤติกรรมที่น่าสนใจคือ กินพืชเป็นอาหาร โดยกินผลไม้ประเภทเตยหรือปะหนัน ซึ่งเหมือนกับอีกชนิดหนึ่ง คือ ตะกวดเทา (*V.  olivaceus*) ที่พบบนเกาะลูซอนเช่นเดียวกัน

## อ้างอิง

## แหล่งข้อมูลอื่น

หมวดหมู่:วงศ์เหี้ย
หมวดหมู่:การค้นพบในปี พ.ศ. 2553
วลาดิมีร์ โฮโรวิตซ์

[thumb|250px|โฮโรวิตซ์รับ[เครื่องรัฐอิสริยาภรณ์เหรียญแห่งอิสรภาพของประธานาธิบดีจากแนนซี เรแกนและโรนัลด์ เรแกนในปี 1986]]

**วลาดิมีร์ ซามอยโลวิช โฮโรวิตซ์** (; )&nbsp;&nbsp;(1 ตุลาคม ค.ศ. 1903 - 5 พฤศจิกายน ค.ศ. 1989) เป็นนักเปียโนชาวอเมริกัน-ยูเครนรัสเซียที่มีชื่อเสียงในระดับโลก มีผลงานการบันทึกเสียงดนตรีคลาสสิก การเรียบเรียง และประพันธ์จนได้การยอมรับว่าเป็นหนึ่งในนักเปียโนผู้ยิ่งใหญ่คนหนึ่งในศตวรรษที่ 20 

โฮโรวิตซ์เกิดในครอบครัวชาวยิวรัสเซียที่เมืองเคียฟ (ปัจจุบันอยู่ในประเทศยูเครน) เริ่มหัดเล่นเปียโนตั้งแต่เด็กจากการฝึกสอนของมารดา เริ่มมีชื่อเสียงในรัสเซียตั้งแต่อายุ 17 ปี ในปี 1920 และมีชื่อเสียงในการแสดงดนตรีในยุโรปตั้งแต่ปี 1925 โดยออกตระเวนแสดงในเบอร์ลิน ปารีส ลอนดอน และนิวยอร์ก  เขาตัดสินใจตั้งรกรากในสหรัฐอเมริกาตั้งแต่ปี 1939 และได้รับสัญชาติอเมริกันในปี 1944 

ด้านชีวิตส่วนตัว โฮโรวิตซ์สมรสกับแวนดา ตอสกานินี บุตรสาวของอาตูโร ตอสกานินี วาทยกรชื่อดังชาวอิตาลี มีบุตรสาวหนึ่งคน แต่ตลอดชีวิตของเขากลับมีข่าวลือมาตลอดว่าเป็นโฮโมเซ็กชวล 

## อ้างอิง

## แหล่งข้อมูลอื่น

*The Vladimir Horowitz Website (Fansite)
*VlHorowitz.net  (Fansite)

หมวดหมู่:ชาวยิวยูเครน
หมวดหมู่:นักเปียโนชาวรัสเซีย
หมวดหมู่:นักเปียโนชาวยูเครน
หมวดหมู่:นักเปียโนชาวอเมริกัน
หมวดหมู่:นักเปียโนคลาสสิก
หมวดหมู่:ชาวอเมริกันเชื้อสายรัสเซีย
หมวดหมู่:ชาวอเมริกันเชื้อสายยิว
หมวดหมู่:ผู้ที่ได้รับรางวัลแกรมมี
หมวดหมู่:ศิลปินสังกัดอาร์ซีเอวิคเตอร์
หมวดหมู่:ศิลปินสังกัดโคลัมเบียเรเคิดส์
หมวดหมู่:ผู้ได้รับอิสริยาภรณ์เหรียญแห่งอิสรภาพของประธานาธิบดี
หมวดหมู่:บุคคลที่มีความหลากหลายทางเพศ
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
ภูษณะ บัวงาม

**ภูษณะ บัวงาม**  เป็นนักแสดงชาวไทย เกิดวันที่ 1 พฤศจิกายน พ.ศ. 2534 ที่อำเภอเขาย้อย จังหวัดเพชรบุรี เป็นนักกีฬาบาสเกตบอลของจังหวัดเพชรบุรี หลังจากนั้นก็เข้าสู่วงการบันเทิงโดยมีผลงานละครเรื่องแรก คือ *[[ตลาดอารมณ์]] *ของค่าย เอ็กแซ็กท์ ออกอากาศทาง ช่อง 5

ต่อมาได้เซ็นสัญญาเป็นนักแสดงในสังกัด ช่อง 7 เอชดี

มีผลงานละคร เรื่อง *[[ปิ่นอนงค์ (ละครโทรทัศน์ ปี พ.ศ. 2555)|ปิ่นอนงค์]]* ซึ่ง เป็นเรื่องแรกหลังเซ็นสัญญากับทางช่อง 7 เอชดี จากนั้นหมูก็มีงานละครอีกหลายเรื่องตามมาไม่ว่าจะเป็น* [[ไฟมาร]]*, *[[เสือสั่งฟ้า 2 พยัคฆ์ผยอง]]*, *เล่ห์นางหงส์*, *[[ลูกผู้ชายพันธุ์ดี]]*

## ผลงาน
### ละครโทรทัศน์
* ละครโทรทัศน์ทั้งหมดด้านล่างที่ออกอากาศทางทบบ.5

* ละครโทรทัศน์ทั้งหมดด้านล่างที่ออกอากาศทางช่อง 7 เอชดี

### ละครสั้น
* 2555 *[[ฟ้ามีตา (รายการโทรทัศน์)|ฟ้ามีตา]] ตอน ดาวมหาลัย*
* 2558 *[[ฟ้ามีตา (รายการโทรทัศน์)|ฟ้ามีตา]] ตอน ฉันนี่แหละไฮโซ*
* 2558 ฟ้ามีตา ตอน ของขวัญปีใหม่
* 2559 *[[ฟ้ามีตา (รายการโทรทัศน์)|ฟ้ามีตา]] ตอน พรุ่งนี้รวย..พรุ่งนี้รวย*
* 2559 *[[ฟ้ามีตา (รายการโทรทัศน์)|ฟ้ามีตา]] ตอน ลูบคมลูกผู้ชาย*
* 2559 *[[ฟ้ามีตา (รายการโทรทัศน์)|ฟ้ามีตา]] ตอน ผู้น้อยทำตามด้วยศรัทธา หากผู้บังคับบัญชาเป็นตัวอย่างที่ดี*
* 2560 *[[ฟ้ามีตา (รายการโทรทัศน์)|ฟ้ามีตา]] ตอน โลกสีดำ*
* 2560 ฟ้ามีตา ตอน มนุษย์แม่
* 2560 *[[ฟ้ามีตา (รายการโทรทัศน์)|ฟ้ามีตา]] ตอน คืนข้ามปี*
* 2561 *[[ฟ้ามีตา (รายการโทรทัศน์)|ฟ้ามีตา]] ตอน ฟางเส้นสุดท้าย*
* 2563 *[[ฟ้ามีตา (รายการโทรทัศน์)|ฟ้ามีตา]] ตอน หวัง...ของจ่าหวัง*
* 2564 *[[ฟ้ามีตา (รายการโทรทัศน์)|ฟ้ามีตา]] ตอน เงินบุญ*
* 2565 *[[ฟ้ามีตา (รายการโทรทัศน์)|ฟ้ามีตา]] ตอน ไม่เลว..ไม่เป็นไร*
* 2565 *[[ฟ้ามีตา (รายการโทรทัศน์)|ฟ้ามีตา]] ตอน เรื่องขำๆ ที่ไม่ขำ*
* 2565 *[[ฟ้ามีตา (รายการโทรทัศน์)|ฟ้ามีตา]] ตอน มนุษย์เทวดา*
* 2566 *พิภพมัจจุราช ตอน ทุจริตสีเลือด* รับบท อัคร์กิตติ์ ต้นตระการ (ต้น)
* 2567 โชน 7 เขตพิศวง ตอน บันทีกสลด
* 2567 โชน 7 เขตพิศวง ตอน ฉันคือใคร

## รางวัล
* GLOBAL STAR MEDIA AWARDS 2024 นักแสดงสมทบชาย จากละรมนตราฟ้าฟื้น

## อ้างอิง

## แหล่งข้อมูลอื่น
*  

หมวดหมู่:บุคคลจากอำเภอเขาย้อย 
หมวดหมู่:บุคคลจากโรงเรียนเบญจมเทพอุทิศจังหวัดเพชรบุรี
หมวดหมู่:บุคคลจากคณะศิลปกรรมศาสตร์ มหาวิทยาลัยธุรกิจบัณฑิตย์
หมวดหมู่:นักแสดงสังกัดช่อง 7
หมวดหมู่:นักแสดงจากจังหวัดเพชรบุรี
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงชายชาวไทยในศตวรรษที่ 21
หมวดหมู่:นักกีฬาจากจังหวัดเพชรบุรี
หมวดหมู่:นักบาสเกตบอลชาวไทย
ทีเอ็นเอ โกลเบิล อิมแพ็ค!

**ทีเอ็นเอ โกลเบิล อิมแพ็ค!** () เป็นรายการโทรทัศน์มวยปล้ำอาชีพ ในสังกัดทีเอ็นเอ (Total Nonstop Action Wrestling - TNA) ออกอากาศตั้งแค่วันที่ 3 พฤษภาคม ค.ศ. 2006 จนถึงวันที่ 19 สิงหาคม ค.ศ. 2006 ทางช่องWebcast

## ดูเพิ่ม
*โทเทิล นอนสต็อป แอคชั่น เรสต์ลิง

หมวดหมู่:รายการโทรทัศน์ของทีเอ็นเอ
ทีเอ็นเอ เอ็กซ์โปลชั่น

**ทีเอ็นเอ เอ็กซ์โปลชั่น** () เป็นรายการโทรทัศน์มวยปล้ำอาชีพ ในสังกัดทีเอ็นเอ (Total Nonstop Action Wrestling - TNA) ออกอากาตั้งแค่วันที่ 5 ตุลาคม ค.ศ. 2002 จนถึงปัจจุบัน โดยถ่ายทำในรูปแบบ Multiple-camera setup ปัจจุบันทางรายการได้ออกอากาศผ่านทางช่อง Extreme Sports Channel ด้วยระบบ High-definition

## ผู้บรรยาย

## แหล่งข้อมูลอื่น
* 
*TNA Xplosion 2010 Opening intro
*TNA Wrestling Shows 

หมวดหมู่:รายการโทรทัศน์ของทีเอ็นเอ
นกเป็ดผีใหญ่

**นกเป็ดผีใหญ่** () เป็นนกน้ำในวงศ์นกเป็ดผี

## ลักษณะ
thumb|left|นกวัยอ่อนและนกโตเต็มวัย
thumb|left|หัวของลูกนกมีสีเป็นลายทางขาว-ดำ
thumb|left|''Podiceps cristatus''
นกเป็ดผีใหญ่มีลำตัวยาว 46-51 ซม.ช่วงปีกกว้าง 59-73 ซม. ว่ายน้ำและดำน้ำเก่ง สามารถจับปลาจากใต้น้ำได้ ปากแหลมสีเนื้อแกทชมพู คอยาว หน้าผาก กระหม่อม ท้ายทอย หลังคอ และหลังสีน้ำตาลเข้ม มีแถบดำจากมุมปากถึงตา หน้า ข้างคอ และลำตัวด้านล่างสีขาว สีข้างน้ำตาลแกมแดง ในฤดูผสมพันธุ์จะมีหงอนฟูสีดำ ข้างแก้มมีขนยาวเป็นแผ่นสีน้ำตาลแดงและดำ ปากสีชมพูเข้ม

ลูกนกสังเกตได้ง่าย เนื่องจากหัวมีลายทางขาว-ดำ คล้ายม้าลาย และลายทางจะหายไปเมื่อโตเต็มวัย

## การกระจายพันธุ์
นกเป็ดผีใหญ่ผสมพันธุ์กันในบริเวณดงพืชน้ำในทะเลสาบน้ำจืด ชนิดย่อย *P. c. cristatus* พบในยุโรปจรดเอเชีย เป็นนกประจำถิ่นในบริเวณการกระจายพันธุ์ค่อนไปทางตะวันตก ในบริเวณที่เหลือจะเป็นนกอพยพจากพื้นที่หนาวเย็น ในฤดูหนาวจะพบได้ตามทะเลสาบน้ำจืดและอ่างเก็บน้ำหรือชายฝั่ง ชนิดย่อย *P. c. infuscatus* ในแอฟริกาและชนิดย่อย *P. c. australis* ในออสเตรเลียมักอยู่ประจำถิ่น

## อ้างอิง

*  Database entry includes justification for why this species is of least concern

## แหล่งข้อมูลอื่น

* Great Crested Grebe videos, photos & sounds on the Internet Bird Collection
* ''Podiceps cristatus'' in the [ฟลิคเกอร์|Flickr]: Field Guide Birds of the World
* ''Podiceps cristatus'' on avibase
* BTO BirdFacts - Great-crested Grebe
* BirdLife Species Factsheet 
* IUCN Red List

ใหญ่
เป็ดผีใหญ่
หมวดหมู่:นกที่พบในประเทศออสเตรเลีย
นกเป็ดผีคอดำ

thumb|''Podiceps nigricollis''

**นกเป็ดผีคอดำ** () เป็นนกน้ำในวงศ์นกเป็ดผี พบในทุทวีปยกเว้นทวีปออสเตรเลียและแอนตาร์กติกา

## อนุกรมวิธาน
มีด้วยกัน 3 ชนิดย่อย:
* *P. n. nigricollis* พบตั้งแต่ยุโรปตะวันตกถึงเอเชียตะวันตก (ฤดูหนาวพบทางใต้และตะวันตก), เอเชียตะวันออกและเอเชียกลาง, และในแอฟริกาตะวันออก
* *P. n. gurneyi* พบในแอฟริกาใต้
* *P. n. californicus* พบตั้งแต่ทางตะวันตกเฉียงใต้ของแคนนาดาถึงทางตะวันตกของสหรัฐ ฤดูหนาวพบไกลไปถึงทางใต้ของประเทศกัวเตมาลา

## ลักษณะ
นกเป็ดผีคอดำมีขนาดใหญ่กว่านกเป็ดผีเล็ก ลำตัวยาว 28-34 ซม. ตาสีแดง ลำตัวสีขาว หน้าและหลังเป็นสีเทาเข้ม แต่ในช่วงฤดูผสมพันธุ์จะมีหัว หลัง และคอเป็นสีดำสนิท ด้านข้างไปจนถึงด้านท้ายของลำตัวเป็นสีน้ำตาลแดง และมีขนบริเวณแก้มและหูเป็นสีเหลือง

## เชิงอรรถ

## อ้างอิง
*  Database entry includes justification for why this species is of least concern
* Herrera, Néstor; Rivera, Roberto; Ibarra Portillo, Ricardo & Rodríguez, Wilfredo (2006) : Nuevos registros para la avifauna de El Salvador. ["New records for the avifauna of El Salvador"]. *Boletín de la Sociedad Antioqueña de Ornitología* **16** (2) : 1–19. [Spanish with English abstract] PDF fulltext
* 
Joournal Article: Optimizing Migration in a reluctant and inefficient flier: The eared grebe

## แหล่งข้อมูลอื่น

* Podiceps nigricollis in the Flickr: field guide birds of the world
* Podiceps nigricollis on avibase
* BTO BirdFacts - Black-necked Grebe
* Eared Grebe – Cornell Lab of Ornithology
* Eared Grebe  – eNature.com
* Eared Grebe Information and Photos – South Dakota Birds
* Eared Grebe  – USGS Patuxent Bird Identification InfoCenter
* Watch more black-necked grebe (Podiceps nigricollis) video clips from the BBC archive on Wildlife Finder

คอดำ
เป็ดผีคอดำ
หมวดหมู่:สัตว์พลัดหลงในประเทศไทย
ยอดนักสืบจิ๋วโคนัน: 15 นาทีเฉียดวิกฤติมรณะ

***ยอดนักสืบจิ๋วโคนัน: 15 นาทีเฉียดวิกฤติมรณะ*** () เป็นภาพยนตร์เรื่องที่ 15 ในชุดมังงะและอนิเมะ ยอดนักสืบจิ๋วโคนัน มีกำหนดเข้าฉายวันแรกวันที่ 16 เมษายน พ.ศ. 2554 และ ภาคนี้ได้กำหนดเข้าฉายในประเทศไทยในวันที่ 3 ธันวาคม 2554 รายละเอียดของภาพยนตร์ได้รับการเปิดเผยทางเว็บไซต์อย่างเป็นทางการเมื่อวันที่ 4 ธันวาคม พ.ศ. 2553 

## การผลิต
ภาพยนตร์ชุดดังกล่าวได้รับการประกาศในช่วงท้ายของการผลิตภาพยนตร์ตอนที่สิบสี่ที่มีชื่อว่า ปริศนามรณะเหนือน่านฟ้า โดยรายละเอียดของภาพยนตร์ชุดนี้ได้รับการประกาศในเว็บไซต์อย่างเป็นทางการเมื่อวันที่ 4 ธันวาคม พ.ศ. 2553  ในวันที่ 5 มีนาคม พ.ศ. 2554 ทางเว็บไซต์ได้มีการอัปเดตอีกครั้งโดยเการเผยตัวอย่าง 90 วินาทีพร้อมกับเพลงธีม

## เพลงประกอบ
;เพลงจบ
* **Don't Wanna Lie** โดย B'z วางจำหน่ายในญี่ปุ่น วันที่ 1 มิถุนายน 2554
;OST
* **Meitantei Conan "Chinmoku no QUARTER" ORIGINAL SOUNDTRACK** โดย Katsuo Ono วางจำหน่ายในญี่ปุ่น วันที่ 13 เมษายน 2554

## Magic File 2011 (Movie 15 Side Story)
เมื่อวันที่ 16 เมษายน พ.ศ. 2554 ประเทศญี่ปุ่นได้มีการเผยแพร่โคนัน Magic File ที่ 5 ในชื่อว่า 名探偵コナン Magic File 2011 ～新潟～東京 おみやげ狂騒曲～ (The Niigata-Tokyo Souvenir Capriccio) ทางสถานทีโทรทัศน์โยมิอุริ โดยมีเนื้อเรื่องหลังเกิดเหตุการณ์ในยอดนักสืบจิ๋วโคนันฉบับภาพยนตร์นี้

## ตัวละคร

### ตัวละครหลัก
* เอโดงาวะ โคนัน
* คุโด้ ชินอิจิ
* โมริ โคโกโร่
* โมริ รัน
* ไฮบาระ ไอ
* ซึซึกิ โซโนโกะ
* ดร.อากาสะ ฮิโรชิ
* เมงูเระ จูโซ
* โยชิดะ อายูมิ
* ซึบุรายะ มิซึฮิโกะ
* โคจิมะ เก็นตะ
* ทาคางิ วาตารุ
* ซาโต้ มิวาโกะ
* ชิราโทริ นินซาบุโร่
* โคบายาชิ ซึมึโกะ
* ชิบะ คาซึโนบุ
* ผู้กำกับโอดางิริ โทชิโร่

### ตัวละครที่ปรากฏในตอนนี้
* ยามาโอะ เคสึเกะ
* โทโอะโนะ มิสึกิ
* ทาชิฮาระ ฟูยูมิ
* มุโทอุ ทาเคฮิโกะ
* ฮิคาวะ โชอุโกะ
* ท่านผู้ว่าการจังหวัดโตเกียว อาซากุระ ยูอิโชริ
* ทาชิฮาระ โทมะ

## การตอบรับ
ยอดนักสืบจิ๋วโคนันฉบับภาพยนตร์นี้ฉายผ่านทางโรงภาพยนตร์ ภายหลังเกิดเหตุการณ์แผ่นดินไหวและคลื่นสึนามิในโทโฮะกุ พ.ศ. 2554 พร้อมทั้งผลกระทบอื่นๆที่ตามมาด้วย โดยภาพยนตร์ชุดนี้ได้ติดอันดับเป็นลำดับที่หนึ่งจากบ็อกออฟิศญี่ปุ่นตั้งแต่เปิดฉายครั้งแรกในวันที่ 16 - 17 เมษายน พ.ศ. 2554 

## อ้างอิง

## แหล่งข้อมูลอื่น
* Detective Conan: Quarter of Silence revealed, New Precure Teaser
* Official website 

หมวดหมู่:ภาพยนตร์ที่ออกฉายในปี พ.ศ. 2554
หมวดหมู่:ภาพยนตร์อนิเมะที่ออกฉายในปี พ.ศ. 2554
หมวดหมู่:ยอดนักสืบจิ๋วโคนันฉบับภาพยนตร์
หมวดหมู่:ภาพยนตร์เกี่ยวกับภาวะเสียความจำ
หมวดหมู่:ภาพยนตร์ที่มีฉากในโตเกียว
หมวดหมู่:ภาพยนตร์แอนิเมชันที่มีฉากในโตเกียว
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์ญี่ปุ่น
เขตเนริมะ

**เขตเนริมะ** () เป็น 1 ใน 23 เขตพิเศษของกรุงโตเกียว ประเทศญี่ปุ่น มีขนาดพื้นที่ทั้งสิ้น 48.16 ตารางกิโลเมตร ในปี 2010 มีจำนวนประชากรประมาณ 713,995 คน (เป็นเจ้าของบ้าน 323,296 คน)  ในจำนวนนี้มีชาวต่างชาติกว่า 12,897 คน และ 18.4% ของผู้อาศัยในเขตนี้เป็นผู้ที่มีอายุสูงกว่า 65 ปี

เขตเนริมะถือเป็นจุดจำเนิดการ์ตูนอนิเมะที่สำคัญของญี่ปุ่น ทั้งนี้มีบริษัทผลิตอนิเมะจำนวนมากตั้งอยู่ในเขตนี้ เช่น โทเอแอนิเมชัน แกลลอป มูชิโปรดักชัน เอไอซี เป็นต้น

## อ้างอิง

## แหล่งข้อมูลอื่น
* 
* 
* เว็บไซต์ทางการเขตเนริมะ 


เนริมะ
ดับเบิลยูดับเบิลยูอี ฮีท

**ดับเบิลยูดับเบิลยูอี ฮีท** เป็นรายการโทรทัศน์ที่เกี่ยวกับมวยปล้ำอาชีพ ของ WWE โดยออกอากาศทุกวันอาทิตย์ซึ่งเริ่มออกอากาศตั้งแต่วันที่  2 สิงหาคม ค.ศ. 1998 จนถึงวันที่ 30 พฤษภาคม ค.ศ. 2008

## ประวัติ
### รูปแบบก่อน
WWF Sunday Night Heat เริ่มออกอากาศครั้งแรกทางช่อง USA Network ในวันที่ 2 สิงหาคม 1998 ในประเทศสหรัฐอเมริกา โดยฉาย 1 ชั่วโมงจะมีการถ่ายทอดสดในคืนวันอาทิตย์ ซึ่งเป็นโปรแกรมหลักที่สองของ WWF ประจำสัปดาห์โทรทัศน์แสดงเส้นขึ้นให้บริการเป็นข้อมูลเสริมของโปรแกรมวันจันทร์ Raw Night Heat จะคุณลักษณะรูปแบบคล้ายกับว่าการ Raw จันทร์คืน feuds อย่างต่อเนื่องที่จากสัปดาห์ก่อนหน้าจะคืบหน้าในระหว่างการแสดงและในวันต่อไปของวัตถุดิบจันทร์คืนจะได้รับการส่งเสริมอย่างมาก เมื่อวันที่กำหนด WWF pay-per- View คืนเหตุการณ์ความร้อนก็จะเป็นตัวอย่างแสดงให้กับกิจกรรม

## โทรทัศน์และตารางอินเทอร์เน็ต

***สหรัฐอเมริกา**
:**[[USA Network]]* - Sunday Nights (1998- 2000)
:**[[MTV]]* - Sunday Nights (2000- 2003)
:**[[Spike TV|The New TNN/Spike TV]]* (2003- 2005)
:**WWE.Com* - Fridays (2005- 2008)
***สหราชอาณาจักร**
:**[[Channel 4]]* - Sunday Afternoons (2000)
:**Channel 4* - Sunday Nights (2000- 2001)
:**[[Sky One]]* - Sunday Mornings & Sky Sports - Sunday Nights (2003- 2004)
:**Sky Sports* - Sunday Mornings/Sunday Nights (2005)
:**Sky Sports* - Sunday Mornings (2005- 2008)

## แหล่งข้อมูลอื่น
* 
* 

หมวดหมู่:รายการโทรทัศน์ของดับเบิลยูดับเบิลยูอี
หมวดหมู่:รายการโทรทัศน์ที่เริ่มออกอากาศตั้งแต่ พ.ศ. 2542
หมวดหมู่:รายการโทรทัศน์ที่ยุติการออกอากาศในปี พ.ศ. 2551
ระดูขาว

**ระดูขาว** หรือ **ตกขาว** หรือ **มุตกิด** () เป็นสิ่งไหลออกจากช่องคลอดหนาสีออกขาวหรือเหลือง  ระดูขาวมีหลายสาเหตุ โดยปกติเกิดจากความไม่สมดุลของเอสโตรเจน ปริมาณของสิ่งไหลออกอาจเพิ่มขึ้นจากการติดเชื้อในช่องคลอดหรือโรคติดต่อทางเพศสัมพันธ์ และยังอาจหายไปและปรากฏใหม่ได้เป็นระยะ สิ่งไหลออกนี้อาจเกิดขึ้นนานหลายปีได้ซึ่งระดูขาวจะมีสีเหลืองมากขึ้นและมีกลิ่นเหม็น ปกติเป็นอาการที่ไม่มีพยาธิสภาพตามหลังภาวะอักเสบของช่องคลอดหรือปากมดลูก

ยืนยันอาการระดูขาวได้โดยการพบเม็ดเลือดขาวมากกว่า 10 เซลล์ใต้กล้องจุลทรรศน์เมื่อตรวจสอบของไหลช่องคลอด

สิ่งไหลออกจากช่องคลอดมิใช่ความผิดปกติ และสาเหตุที่ทำให้สิ่งไหลออกเปลี่ยนแปลง ได้แก่ การติดเชื้อ มะเร็งและการเปลี่ยนแปลงของฮอร์โมน บางครั้งเกิดก่อนหญิงมีประจำเดือนครั้งแรก และถือเป็นสัญญาณของวัยเริ่มเจริญพันธุ์

## ตกขาวปกติ

ลักษณะตกขาวจะเป็นมูกใสหรือคล้ายแป้งเปียก ไม่มีสี ไม่มีกลิ่น ไม่คัน ไม่มีอาการผิดปกติอื่น ๆ เช่น จะไม่ปวดท้อง หรือปวดแสบเวลาถ่ายปัสสาวะ เป็นต้น	ตกขาวชนิดนี้มักเกิดขึ้นเป็นปกติ โดยเฉพาะช่วงกลางรอบเดือนหรือก่อนมีประจำเดือนมา ไม่ต้องรักษา เว้นแต่คนที่มีตกขาวติดต่อกันนานเกิน 2 สัปดาห์ หรือมีปริมาณมากผิดปกติ

ทั้งนี้ จะต้องสังเกตตนเองด้วยว่าบริเวณนั้นมีความอับชื้นมากไปหรือไม่ เช่น ใส่กางเกงในใยสังเคราะห์ ไม่รักษาความสะอาด การใส่เสื้อผ้าที่รัดแน่นหรือในคนที่อ้วนมาก ๆ ก็อาจเป็นสาเหตุได้เช่นกัน หากพิจารณาดูแล้วไม่พบต้นเหตุของตัวเอง ก็ควรไปปรึกษาแพทย์เพื่อหาสาเหตุหรือโรคที่แท้จริงต่อไป

## อ้างอิง

ตกขาวคืออะไร

หมวดหมู่:ความผิดปกติของอวัยวะสืบพันธุ์สตรีที่ไม่เกิดจากการอักเสบ
เคานต์เฟลิกซ์แห่งมงเปอซา

**เฟลิกซ์ เฮนริก วัลเดมาร์ คริสเตียนแห่งเดนมาร์ก** (; เกิดวันที่ 22 กรกฎาคม พ.ศ. 2545) เป็นพระโอรสในเจ้าชายโจอาคิมแห่งเดนมาร์ก กับเคานต์เตสอเล็กซันดราแห่งเฟรเดริคสบอร์ก อดีตพระชายา โดยมีพี่ชาย น้องชายและน้องสาวร่วมบิดาคือ เคานต์นิโคไล เคานต์เฮนริก และเคาน์เตสอธีนาแห่งมงเปอซา เป็นพระราชภาติยะ (หลานลุง) ใน สมเด็จพระราชาธิบดีเฟรเดอริกที่ 10 แห่งเดนมาร์ก รัชกาลปัจจุบัน

## พิธีรับศีลกำลัง
เมื่อวันที่ 4 เมษายน เคานต์เฟลิกซ์เข้าพิธีรับศีลกำลัง ซึ่งเป็นพิธีทางศาสนาสำหรับการบรรลุนิติภาวะทางความศรัทธาในพระคริสต์ศาสนาสำหรับเยาวชน โดยมีสมเด็จพระราชินีนาถมาร์เกรเธอที่ 2 แห่งเดนมาร์ก, เจ้าชายเฮนริกแห่งเดนมาร์ก พระราชสวามี, เจ้าชายโจอาคิมแห่งเดนมาร์ก, เจ้าหญิงมารีแห่งเดนมาร์ก และอเล็กซันดรา เคาน์เตสแห่งเฟรเดอริกสบอร์ก และพระบรมวงศานุวงศ์ทรงร่วมพิธี ณ วิหารพระราชวังเฟรเดนส์โบร์ก เมืองเฟรเดนส์โบร์ก เกาะซีแลนด์ ราชอาณาจักรเดนมาร์ก
## ยศ
***เจ้าชายเฟลิกซ์แห่งเดนมาร์ก** (22 กรกฎาคม พ.ศ. 2545 – 29 เมษายน พ.ศ. 2551)
***เจ้าชายเฟลิกซ์แห่งเดนมาร์ก, เคานต์แห่งมงเปอซา** (29 เมษายน พ.ศ. 2551 – 1 มกราคม พ.ศ. 2566)
***เคานต์แห่งมงเปอซา** ( 1 มกราคม พ.ศ. 2566 - ปัจจุบัน )

## ลำดับพงศาวลี



ฟเฟลิกซ์
ฟ
ฟ
ฟ
ฟ
ฟ
นันทริกา ชันซื่อ

รองศาสตราจารย์ สัตวแพทย์หญิง ดร.**นันทริกา ชันซื่อ** (ชื่อเล่น: หนิ่ง; นามสกุลเดิม: โพธิปักษ์) เป็นกรรมการผู้ทรงคุณวุฒิในคณะกรรมการสิ่งแวดล้อมแห่งชาติจากการแต่งตั้งโดยคำสั่งคณะรักษาความสงบแห่งชาติที่ 90/2557 ผู้อำนวยการศูนย์วิจัยโรคสัตว์น้ำ ภาควิชาอายุรศาสตร์ คณะสัตวแพทยศาสตร์ จุฬาลงกรณ์มหาวิทยาลัย  และอาจารย์ประจำคณะสัตวแพทยศาสตร์ จุฬาลงกรณ์มหาวิทยาลัย

เป็นบุตรสาวของ รศ.นสพ.ดร.รท.ประสิทธิ์ โพธิปักษ์ อดีตคณบดีคณะสัตวแพทยศาสตร์ จุฬาลงกรณ์มหาวิทยาลัย กับ ท.พญ.มนูญ (กปิตถัย) โพธิปักษ์ สำเร็จการศึกษาระดับปริญญาตรีระดับเกียรตินิยมจากคณะสัตวแพทยศาสตร์ จุฬาลงกรณ์มหาวิทยาลัย  เมื่อจบแล้วได้เข้าไปทำงานเป็นเลขานุการส่วนตัวของ นายธนินท์ เจียรวนนท์ ประธานกลุ่มบริษัทเครือเจริญโภคภัณฑ์ (ซีพี) จากการที่ได้ใกล้ชิดกับนักธุรกิจ จึงได้ทำให้ไปศึกษาปริญญาโทด้านบริหารธุรกิจจากมหาวิทยาลัยอัสสัมชัญ ซึ่งทางกลุ่มบริษัทซีพีมีแนวความคิดที่จะทำธุรกิจด้านสัตว์น้ำมากกว่าสัตว์บก จึงได้ทำให้ไปศึกษาต่อระดับปริญญาเอกด้านสัตว์น้ำโดยเฉพาะที่ The College of William & Mary รัฐเวอร์จิเนีย สหรัฐอเมริกา

รศ.สพ.ญ.ดร.นันทริกา เชี่ยวชาญเรื่องโรคสัตว์น้ำ และมีงานวิจัยต่าง ๆ มากมาย อาทิ ค่ามาตรฐานเลือดปลาไทย, การแยกเพศในปลามังกร (*Scleropages formosus*), ค่ามาตรฐานเลือดตะพาบม่านลาย (*Chitra chitra*) เป็นต้น และมีชื่อเสียงเป็นที่รู้จักกันเป็นอย่างดีในแวดวงของกลุ่มผู้เลี้ยงสัตว์เลี้ยงหรือปลาสวยงาม เป็นคอลัมนิสต์ที่มีผลงานประจำตอบปัญหาหรือเขียนบทความลงในนิตยสารสัตว์เลี้ยงและปลาสวยงามหลายเล่ม ในชื่อของ "หมอหนิ่ง"

นอกจากนี้แล้ว ยังได้ทำงานเกี่ยวกับการอนุรักษ์พันธุ์สัตว์น้ำหลายโครงการ เช่น การจัดตั้งชมรมอนุรักษ์เต่าร่วมกับทางกลุ่มบริษัทซีพี รณรงค์และให้ความรู้เรื่องการปล่อยเต่าคืนสู่ธรรมชาติอย่างถูกต้องตามหลักสายพันธุ์, การเก็บตัวอย่างพิษของปลากระเบนราหูเจ้าพระยา (*Himantura chaophraya*) เพื่อการศึกษา เป็นต้น

ชีวิตส่วนตัว นอกจากงานด้านศึกษาวิจัยและสัตวแพทย์สัตว์น้ำแล้ว ยังมีกิจกรรมที่ชื่นชอบคือกีฬายิงปืน โดยเฉพาะการยิงปืนรณยุทธ เป็นตัวแทนทีมชาติไทยเข้าร่วมการแข่งขันยิงปืนในระดับนานาชาติมาแล้วในหลายประเทศ  ชีวิตครอบครัวสมรสกับ นพ.เอกวรรณ ชันซื่อ บุตรชายคนโตของ นายวรรณ ชันซื่อ อดีตประธานรัฐสภา มีบุตรด้วยกันทั้งหมด 4 คน เป็นหญิง 3 ชาย 1

## เครื่องราชอิสริยาภรณ์

## อ้างอิง

## แหล่งข้อมูลอื่น
* ดร.นันทริกา ชันซื่อ ผู้อำนวยการศูนย์วิจัยโรคสัตว์น้ำ "แม่พระของสัตว์โลก"
* คิดดี ทำดี แบบง่ายๆ ของ "นันทริกา ชันซื่อ" ...จากสัตวแพทย์เป็นขอทานอาชีพ... 

หมวดหมู่:รองศาสตราจารย์
หมวดหมู่:สัตวแพทย์ชาวไทย
หมวดหมู่:บุคคลจากคณะสัตวแพทยศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะบริหารธุรกิจ มหาวิทยาลัยอัสสัมชัญ
หมวดหมู่:อาจารย์คณะสัตวแพทยศาสตร์
หมวดหมู่:นักอนุรักษ์ธรรมชาติ
หมวดหมู่:นักกีฬายิงปืนชาวไทย
หมวดหมู่:นักยิงปืนสมาพันธ์ยิงปืนรณยุทธนานาชาติ
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเหรียญจักรพรรดิมาลา
มือปืนดาวพระเสาร์

**มือปืนดาวพระเสาร์** เป็นภาพยนตร์ไทย แนวแอ็คชั่น ตลก  เป็นภาพยนตร์เรื่องแรกของภาพยนตร์ไตรภาค‎เรื่อง *[[มือปืนตรัยภาค]]* กำกับภาพยนตร์โดย ยุทธเลิศ สิปปภาค  สร้างและจัดจำหน่ายโดย พระนครฟิล์ม และ มหาการพิคเจอร์ นำแสดงโดย โหน่ง ชะชะช่า รับบทเป็น **ตี๋ ไรเฟิล**,  คริส หอวัง รับบทเป็น **คริส สไตย์เออร์** กำหนดเข้าฉายวันที่ 30 กันยายน พ.ศ. 2553 ภาพยนตร์เรื่องนี้ทำรายได้ 15.0 ล้านบาท 

## เรื่องย่อ
ในยุคที่บ้านเมืองวุ่นวาย **ตี๋ ไรเฟิล** (โหน่ง ชะชะช่า) มือปืนแห่งซุ้มสะพานเหล็ก มือปืนรับจ้างผู้มีปัญหาสมรรถทางเพศที่ล้มเหลวนกกระจอกไม่กินน้ำ ตี๋ต้องฆ่าคนมากมายเพื่อหาเงินมาบำบัดอาการนกเขาไม่ขัน จนในวันหนึ่งตี๋ก็ได้พบกับ **คริส สไตย์เออร์** (คริส หอวัง) มือปืนสาวที่เจอแต่คนหลอกลวง จึงคิดว่าโลกนี้ไม่มีรักแท้อีกแล้ว เป็นผู้หญิงลึกลับที่ทำให้เขาตกหลุมรักด้วยความบริสุทธิ์ใจ จนได้มาเจอกับตี๋ ไรเฟิล ที่เธอคิดว่าเขามีความรักที่ให้เธออย่างจริงใจ  แต่คริสกลับไม่ต้องการความรักแบบนั้น จากประสบการณ์รักที่หลอกลวงทำให้คริสปฏิเสธความรักก่อนจะบัญญัตินิยามใหม่ให้ตัวเอง

## นักแสดง
* ชูศักดิ์ เอี่ยมสุข (โหน่ง ชะชะช่า) รับบท **ตี๋ ไรเฟิล**
* ศิริน หอวัง (คริส) รับบท **คริส สไตย์เออร์**
* พิชญ์นาฏ สาขากร (เมย์) รับบท **เหมย เอ็มโฟว์**

### นักแสดงรับเชิญ
* อารักษ์ อมรศุภศิริ รับบท โอริโอ้
* อรจิรา แหลมวิไล​ รับบท พาวเดอร์
* อุดม ทรงแสง (ดม ชวนชื่น) รับบท เปิ้ล อาก้า 
* เด่น ดอกประดู่ รับบท หมอ

## งานสร้าง
**มือปืนดาวพระเสาร์** ซึ่งสร้างโดย ยุทธเลิศ สิปปภาค ร่วมกับ  ค่าย พระนครฟิลม์ สำหรับ คริส หอวัง ต้องปรับลุคใหม่ให้เข้ากับคาแรคเตอร์ รับบทเป็น **คริส  สไตล์เออร์** ฉากที่ว่านี้ ผู้กำกับ ขนทีมงานไปปักหลักถ่ายทำกันที่ สนามยิงปืนหัวหมาก ซึ่งเป็นฉากที่บอกถึงที่มาที่ไปว่าเพราะเหตุใด ซึ่งต้องปรากฏตัวในชุดที่ดูทะมัดทะแมง และพร้อมฝึกการลั่นไก โดยมี เมย์ พิชญ์นาฏ สาขากร รับบทเพื่อนสนิทที่มาเป็นผู้ถ่ายทอดเทคนิคการใช้ปืนสไตล์เออร์ให้กับคริส  และนี่จะเป็นอีกครั้งที่คริสได้มีโอกาสสัมผัส ปืนสไตล์เออร์ แบบเต็มเหนี่ยว ทำเอาคริสออกอาการตื่นเต้นกับของเล่นชิ้นนี้ไม่น้อย โดยหลังจากไปเข้าคอร์สฝึกซ้อมยิงปืนจนชำนาญ จัดได้ว่าเป็นฉากปราบเซียนอีกฉากหนึ่งในภาพยนตร์ เนื่องจากสถานที่ถ่ายทำที่ผู้กำกับ และ บริษัท พระนครฟิล์ม เลือกใช้ในการถ่ายทำฉากสังหารเหยื่อครั้งแรก คือยอดตึกสูงใจกลาง ถนนสาทร เพื่อเล็งเหยื่อเป้าหมายทันที ซึ่งคริสบอกว่าแม้จะเป็นซีนที่ไม่ยากนัก แต่ก็เสียวเอาเรื่อง เพราะตึกสูงมาก แถมมีอุปสรรคเรื่องกระแสลมที่แรงจนพัดเสื้อผ้าปลิวกระจาย บางจังหวะยังกลบเสียงพูดจนแทบไม่ได้ยินอีกด้วย ในขณะที่ เมย์ นักแสดงรับเชิญในภาคนี้เผยว่า ยอมรับว่ากลัว เพราะ ต้องขึ้นไปอยู่บนยอดตึกทีสูง จัดได้ว่าเป็นฉากปราบเซียนอีกฉากหนึ่งในภาพยนตร์ เนื่องจากโลเกชั่นที่ผู้กำกับ แต่ก็ผ่านไปด้วยดี

## ดูเพิ่ม

## อ้างอิง

## แหล่งข้อมูลอื่น
* 
* ตัวอย่างหนัง มือปืน/ดาว/พระ/เสาร์
* MV สุดทางแล้ว มือปืนดาวพระเสาร์
* ภาพยนตร์เรื่อง มือปืนดาวพระเสาร์ 

## อ้างอิง

หมวดหมู่:ภาพยนตร์ไทย
หมวดหมู่:ภาพยนตร์โดยพระนครฟิลม์
หมวดหมู่:ภาพยนตร์ที่กำกับโดย ยุทธเลิศ สิปปภาค
หมวดหมู่:ภาพยนตร์ไทยที่ออกฉายในปี พ.ศ. 2553
หมวดหมู่:ภาพยนตร์ไตรภาค
หมวดหมู่:ภาพยนตร์ตลกไทย
หมวดหมู่:ภาพยนตร์โลดโผนไทย
ยูเลิฟอัส

**ยูเลิฟอัส** (ULUVUS, อ่านว่า You Love Us) เป็นกลุ่มดนตรีป็อปสัญชาติลาว ที่มีสมาชิกประกอบด้วยชาวต่างชาติที่ทำงานกับองค์การสาธารณประโยชน์อยู่ในประเทศลาว สมาชิกทั้งหมดชื่นชอบวัฒนธรรมลาว จึงรวมกลุ่มกันทำดนตรีและร้องเพลงภาษาลาว

สมาชิกวงรุ่นก่อตั้งประกอบด้วยสมาชิก 4 คน
* คริส ฮัลลัม (Chris Hallam) หรือ คริส แครช (Chris Crash) ชาวออสเตรเลีย  - กีตาร์, ร้องนำ
* โรเจอร์ ร็อก (Roger Rock) ชาวแคนาดา - กีตาร์, ร้องนำ
* ทอม มอร์แกน (Tome Morgan) หรือ ทอม โอ ฮอค (Tom O' Hawk) ชาวอังกฤษ - กลอง
* ทิม ฮาเวิร์ด (Tim Howard) หรือ ดาตาเบส (Data Bass) ชาวออสเตรเลีย - กีตาร์เบส
ปัจจุบันมีสมาชิกสมทบอีกสองคน คือ
* มี วาห์ วาห์ (Mee Wah Wah) - กีตาร์
* ด็อกเตอร์เลิฟ (Dr. LUV) - คีย์บอร์ด

## อ้างอิง

## แหล่งข้อมูลอื่น
* 

หมวดหมู่:กลุ่มดนตรีสัญชาติลาว
หมวดหมู่:บอยแบนด์
หมวดหมู่:กลุ่มดนตรีที่ก่อตั้งในปี พ.ศ. 2551